Arma (dievas)
Arma – hetitų Mėnulio dievas (Saulės dievo priešybė), blogio, ligų šaltinis. Šio dievo kultas ryškiausias Hetitų valstybės pietuose ir vakaruose, kur gyveno luviai. Per Armai skirtas apeigas būdavo aukojamas jautis (tuo metu valdovas rečituodavo religinius tekstus). Apie 1200 m. pr. m. e. žlugus Naujajai hetitų karalystei, Armos kultas išnyko. Vardas paminėtas Lidijos ir senovės graikų raštijoje (IV a. pr. m. e.).